
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικά Βραβεία δημοσίων υπηρεσιών. 1 

Ανασυγκρότηση Κεντρικής Επιτροπής Εξετάσεων 
(Κ.Ε.Ε.) του άρθρου 16 του ν. 1388/1983. 2 


Συγκρότηση Ειδικής Συντονιστικής - Οργανωτικής 
Επιτροπής για τον Σχεδίασμά, Οργάνωση και 
Συντονισμό της παρουσίασης των Δράσεων του 
ΕΠΑΝ αρμοδιότητας της Γενικής Γραμματείας 
Βιομηχανίας, στους χώρους της Έκθεσης 
Θεσσαλονίκης, η οποία θα πραγματοποιηθεί από 

8 έως 17 Σεπτεμβρίου 2006. 3 

Τροποποίηση-συμπλήρωση του άρθρου 9 της 
απόφασης Α.Π.Δ5/ΗΛ/Β/Φ5.179/17788/23.9.2005 
σχετικά με την Κατανομή, Διάθεση και καταβολή 
του Τέλους Ανάπτυξης Βιομηχανικών περιοχών 
παραγωγής Ηλεκτρικού Ρεύματος από Λιγνιτικούς 

Σταθμούς. 4 

Έγκριση διενέργειας ανοικτού διαγωνισμού για το 
έργο «Δημιουργία Βάσης Δεδομένων Οδικού 

Δικτύου». 5 

Καθορισμός των όρων αμοιβής και εργασίας του 
Τεχνικού Προσωπικού (Ηλεκτρονικοί, Ηχολήπτες), 
που απασχολείται στους Ραδιοφωνικούς 
Σταθμούς ελεύθερης λήψης όλης της χώρας, πλην 


Αθηνών. 6 

ΑΠΟΦΑΣΕΙ Σ 

Αριθμ. ΔΙΠΑ/9381 (1) 


Ειδικά Βραβεία δημοσίων υπηρεσιών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 2 και 3 του Άρθρου 
9 του ν.3230/2004 (ΦΕΚ 44 Α711.2.2004). 

2. Τις διατάξεις του Δεύτερου Κεφαλαίου «Συλλογικά 
Όργανα της Διοίκησης» (Άρθρα 13 - 15) του Κώδικα 
Διοικητικής Διαδικασίας, που κυρώθηκε με το Αρθρο 
πρώτο του ν.2690/1999 (ΦΕΚ 45 Α79.3.1999). 

3. Τις διατάξεις του άρθρου 90 του κώδικα νομοθεσίας 
για την Κυβέρνηση και κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 


28 Ιουλίου 2006 

4. Το γεγονός ότι από τις διατάξεις της απόφασης 
αυτής, προκαλείται δαπάνη το ανώτερο ύψος της οποί¬ 
ας ανέρχεται ανά διετία στα 432.000 ευρώ, εις βάρος 
των πιστώσεων του Κ.Α.Ε. 5255 (Κάθε είδους δαπάνες 
για την υλοποίηση του προγράμματος «Πολιτεία») του 
προϋπολογισμού του ΥΠ.ΕΣ.Δ.Δ.Α./Γ.Γ.Δ.Δ. και Η.Δ. Επί¬ 
σης κάθε δύο χρόνια προκαλείται δαπάνη σε βάρος 
του Κ.Α.Ε. 0844 (Εκθέσεις, οργάνωση συνεδρίων και πο¬ 
λιτιστικών εκδηλώσεων) του ΥΠ.ΕΣ.Δ.Δ.Α./Γ.Γ.Δ.Δ. και 
Η.Δ. (Φορέας 07/150) το ύψος της οποίας δεν μπορεί 
να προϋπολογισθεί με ακρίβεια, καθώς εξαρτάται από 
τις κυμαινόμενες τιμές της αγοράς. Ο προϋπολογισμός 
της δαπάνης και η εγγραφή του χρηματικού ποσού, θα 
διενεργείται με τη συνήθη διαδικασία κατάρτισης του 
ετήσιου προϋπολογισμού. 

5. Το γεγονός ότι η έκδοση της παρούσας απόφασης, 
αποτελεί αναγκαία προϋπόθεση για την ουσιαστική αξι¬ 
οποίηση των αποτελεσμάτων των ερευνών μέτρησης 
αποτελεσματικότητας, αποδοτικότητας και ποιότητας 
της λειτουργίας των δημοσίων υπηρεσιών, μέσω της 
επιβράβευσης των καλύτερων πρακτικών, ώστε αυτές να 
καταστούν παραδείγματα δράσης και για τις υπόλοιπες 
οργανώσεις του δημοσίου τομέα, αποφασίζουμε: 

Καθιερώνουμε Εθνικό Βραβείο Ποιότητας Δημοσίων 
Υπηρεσιών, Ν.Π.Δ.Δ. και Ο.Τ.Α. α' και β' Βαθμού, που 
διακρίνεται σε κατηγορίες ως ακολούθως: 

Άρθρο 1 

Κατηγορίες Βραβείων 

Οι κατηγορίες των Βραβείων των δημοσίων υπηρεσι¬ 
ών, καθορίζονται ως εξής: 

1. Γ ενικό Βραβείο Αποτελεσματικότητας - Αποδοτικό¬ 
τητας - Ποιότητας. 

2. Ειδικό Βραβείο Αποτελεσματικής - Αποδοτικής Λει¬ 
τουργίας. 

3. Ειδικό Βραβείο Ποιότητας Παρεχόμενων Υπηρεσιών 
προς τους Πολίτες. 

4. Ειδικό Βραβείο Ικανοποίησης Ανθρώπινου Δυναμικού 
για τις Συνθήκες και το Περιβάλλον Εργασίας. 

5. Ειδικό Βραβείο Κοινωνικής Προσφοράς. 

6. Ειδικό Βραβείο Περιβαλλοντικής Ευαισθησίας. 

Άρθρο 2 

Κατηγορίες δημοσίων υπηρεσιών 

Καθορίζονται κατωτέρω, οι ειδικότερες κατηγορίες 
δημοσίων υπηρεσιών, ανάλογα με τις αρμοδιότητες, την 

νομική τους φύση και τον διοικητικό τους χαρακτήρα, 
σε κάθε μια από τις οποίες, απονέμονται τα προανα- 
φερόμενα βραβεία: 

1. Κεντρικές Υπηρεσίες (Κ.Υ.) Υπουργείων ή αυτοτε¬ 
λών Γενικών Γραμματειών (Γ.Γ.) ή αυτοτελών δημοσίων 
υπηρεσιών και ανεξάρτητων αρχών. 

2. Περιφέρειες. 

3. Περιφερειακές κρατικές υπηρεσίες, που λειτουρ¬ 
γούν εκτός του πλαισίου της Περιφέρειας. 

4. Νομικά Πρόσωπα Δημοσίου Δικαίου (Ν.Π.Δ.Δ.). 

5. Οργανισμοί Τοπικής Αυτοδιοίκησης (Ο.Τ.Α.) α' και 
β' βαθμού. 

Αρθρο 3 

Μέθοδος αξιολόγησης 

1. Οι δημόσιες υπηρεσίες που συμμετέχουν στη διαδι¬ 
κασία βράβευσης, κρίνονται με γνώμονα την επιτυχημέ¬ 
νη εφαρμογή του Κοινού Πλαισίου Αξιολόγησης (Κ.Π.Α.). 
Οι κατηγορίες των Βραβείων, έτσι όπως καθορίζονται 
στο άρθρο 1 της παρούσας απόφασης, αντιστοιχούν 
τόσο στην συνολική εφαρμογή του Κ.Π.Α., όσο και στα 
επιμέρους κριτήρια που θέτει το Κ.Π.Α., για την αξιο¬ 
λόγηση των αποτελεσμάτων της λειτουργίας μιας δη¬ 
μόσιας υπηρεσίας. 

2. Οι ενδιαφερόμενες υπηρεσίες μπορούν να υποβάλ¬ 
λουν υποψηφιότητα για όλες ή ορισμένες μόνο κατη¬ 
γορίες Βραβείων. Σε κάθε περίπτωση, η εφαρμογή του 
Κ.Π.Α. θα έχει συνολικό χαρακτήρα (δηλαδή θα εφαρ¬ 
μοστεί για όλα τα Κριτήρια Αξιολόγησης) αλλά ανά¬ 
λογα με την Κατηγορία ή Κατηγορίες, που έχει θέσει 
υποψηφιότητα η κάθε υπηρεσία, θα ληφθούν υπόψη τα 
αντίστοιχα κριτήρια του Κ.Π.Α., κατά την εξέταση της 
αναφοράς αξιολόγησης από την Επιτροπή του άρθρου 
5 της παρούσας απόφασης. 

Αρθρο 4 

Διαδικασία υποβολής αιτήσεων υποψηφιότητας 
και διενέργειας της αξιολόγησης 

1. Με εγκύκλιο-πρόσκληση του Υπουργού Εσωτερι¬ 
κών, Δημόσιας Διοίκησης και Αποκέντρωσης, η οποία 
εκδίδεται εντός του μηνός Ιανουάριου κάθε δεύτερου 
έτους, καλούνται οι δημόσιες υπηρεσίες, τα Ν.Π.Δ.Δ. και 
οι Ο.Τ.Α. α' και β' βαθμού που επιθυμούν, να υποβάλ¬ 
λουν αιτήσεις υποψηφιότητας - σε ειδικά διαμορφωμένο 
έντυπο - για τα Βραβεία, έως το τέλος Φεβρουάριου του 
ιδίου έτους, στην Διεύθυνση Ποιότητας και Αποδοτικό- 
τητας (ΔΙ.Π.Α.) του ΥΠ.ΕΣ.Δ.Δ.Α. Η ΔΙΠΑ έχει την αρμο¬ 
διότητα διεκπεραίωσης όλων των σχετικών διαδικασιών 
και συντονισμού των εμπλεκόμενων φορέων. Με την 
εγκύκλιο προσδιορίζονται οι κατηγορίες των Βραβείων 
(Άρθρο 1 της παρούσας) και Υπηρεσιών (Αρθρο 2 της 
παρούσας) για τις οποίες κάθε φορά ενεργοποιείται 
η διαγωνιστική διαδικασία. Η συγκεκριμένη εγκύκλιος 
- πρόσκληση θα εκδοθεί για πρώτη φορά τον Ιανουάριο 
του έτους 2007. 

2. Εντός των επόμενων πέντε (5) μηνών (δηλαδή από 
Μάρτιο έως και Ιούλιο) του έτους της διαγωνιστικής δι¬ 
αδικασίας, οι υπηρεσίες που υπέβαλλαν υποψηφιότητα, 
αξιολογούν τον τρόπο λειτουργίας τους, καθώς και τα 
αποτελέσματα αυτής, με βάση την εφαρμογή του Κ.Π.Α. 
Η διαδικασία εφαρμογής, διεκπεραιώνεται σε στενή συ¬ 
νεργασία με την ΔΙ.Π.Α., η οποία αναλαμβάνει την ενη¬ 
μέρωση - πληροφόρηση και εκπαίδευση των μελών της 


Ομάδας Αξιολόγησης, που συγκροτείται από κάθε υπο¬ 
ψήφια υπηρεσία, καθώς και την άμεση παρακολούθηση 
της διαδικασίας εφαρμογής του Κ.Π.Α., παρεμβαίνοντας 
όταν και όπου καταστεί αυτό αναγκαίο, προκειμένου να 
βοηθήσει στην ομαλή διεκπεραίωσή της. 

Αρθρο 5 

Συγκρότηση Επιτροπής Αξιολόγησης Υποψηφιοτήτων 

Στην ΓΓΔΔ & ΗΔ συνιστάται εννεαμελής Επιτροπή 
Αξιολόγησης Υποψηφιοτήτων για τα Ειδικά Βραβεία των 
δημοσίων υπηρεσιών, η οποία αποτελείται από: 

Ι.'Εναν (1) Καθηγητή Διοικητικής Επιστήμης ελληνικού 
ή αλλοδαπού πανεπιστημίου, ως Πρόεδρο. 

2. Τον Προϊστάμενο της Γενικής Διεύθυνσης Διοικητι¬ 
κού Εκσυγχρονισμού της Γ.Γ.Δ.Δ. και Η.Δ., ως μέλος, ο 
οποίος αναπληρώνει τον Πρόεδρο όταν απουσιάζει. 

3. Τον Προϊστάμενο της ΔΙΠΑ της Γ.Γ.Δ.Δ. και Η.Δ., 
ως μέλος. 

4. Έναν (1) εκπρόσωπο της Ανώτατης Διοίκησης Ενώ¬ 
σεων Δημοσίων Υπαλλήλων (Α.Δ.Ε.Δ.Υ.) ως μέλος. 

5. Έναν (1) εκπρόσωπο της'Ενωσης Νομαρχιακών Αυ¬ 
τοδιοικήσεων Ελλάδας (Ε.Ν.Α.Ε.) ως μέλος. 

6. Έναν (1) εκπρόσωπο της Κεντρικής Ένωσης Δήμων 
και Κοινοτήτων Ελλάδας (Κ.Ε.Δ.Κ.Ε.) ως μέλος. 

7. Έναν (1) εκπρόσωπο του Συνδέσμου Ελληνικών Βι¬ 
ομηχανιών (Σ.Ε.Β.), ως μέλος. 

8. Έναν (1) εκπρόσωπο Διεθνούς Οργανισμού που 
ασχολείται με τη Διοίκηση Ολικής Ποιότητας (Ε.Ρ.Ο.Μ. 
ή 130 ή ΕΙΡΑ ή ΜαΙοοΙπι ΒαΙόπάρο κ.τλ.), ως μέλος. 

9. Έναν (1) ιδιώτη - εμπειρογνώμονα σε θέματα Διοί¬ 
κησης Ολικής Ποιότητας και μέτρησης ικανοποίησης 
πολιτών, ως μέλος. 

Το ΥΠ.ΕΣ.Δ.Δ.Α. εντός του μηνός Ιανουάριου κάθε 
δεύτερου έτους, με έγγραφό του ζητεί από τους ανω¬ 
τέρω φορείς, να ορίσουν τους εκπροσώπους τους στην 
Επιτροπή, εντός τριάντα (30) ημερών. Αν η προθεσμία 
παρέλθει άπρακτη, η Επιτροπή συγκροτείται σε σώμα 
και λειτουργεί κανονικά με όσους εκπροσώπους φορέων 
έχουν οριστεί. 

Εισηγητές στην Επιτροπή, είναι οι Προϊστάμενοι των 
Τμημάτων της ΔΙ.Π.Α. Η Γραμματεία της Επιτροπής, απο- 
τελείται από υπαλλήλους της ΔΙ.Π.Α. 

Ο ορισμός μελών, εισηγητών και γραμματείας της 
Επιτροπής και η αμοιβή αυτών, διενεργείται με κοινή 
απόφαση των Υπουργών ΕΣ.Δ.Δ.Α. και Οικονομίας και 
Οικονομικών. Η Επιτροπή, λειτουργεί σύμφωνα με όσα 
προβλέπει ο Κώδικας Διοικητικής Διαδικασίας (ν.2690/ 
1999) για τη λειτουργία των συλλογικών οργάνων της 
διοίκησης, καθώς και σύμφωνα με τις διατάξεις του 
Κανονισμού Λειτουργίας της, τον οποίο εκδίδει η ίδια 
κατά την πρώτη λειτουργία της. 

Αρθρο 6 

Διαδικασία εξέτασης υποψηφιοτήτων 
και ανάδειξης νικητών 

1. Μετά τη λήξη των διαδικασιών εφαρμογής του Κ.Π.Α., 
σε όλες τις υποψήφιες υπηρεσίες για τα Βραβεία, οι 
αναφορές αξιολόγησης κάθε μιας αποστέλλονται στην 
ΔΙΠΑ, η οποία προβαίνει στην σχετική επεξεργασία και 
κωδικοποίηση όλων των στοιχείων. Αναφορές αξιολό¬ 
γησης, οι οποίες συγκεντρώνουν γενική βαθμολογία 
(σύμφωνα με τις σχετικές προβλέψεις του Κ.Π.Α.) χαμη¬ 
λότερη των πενήντα ενός (51) βαθμών (η άριστη βαθμό- 

λόγια του Κ.Π.Α. είναι 100 βαθμοί), αποκλείονται από τη 
συνέχεια της διαδικασίας - ανεξάρτητα από το αν σε 
ορισμένα κριτήρια συγκεντρώνουν βαθμολογία ανώτερη 
των πενήντα ενός (51) βαθμών - αφού δεν μπορούν να 
χαρακτηριστούν συνολικά ως επιτυχημένες εφαρμογές. 
Τους μήνες Σεπτέμβριο και Οκτώβριο κάθε έτους, η 
Επιτροπή Αξιολόγησης Υποψηφιοτήτων του προηγού¬ 
μενου Άρθρου 5 της παρούσας Απόφασης, εξετάζει τις 
αναφορές αξιολόγησης των υποψηφίων για τα Ειδικά 
Βραβεία Υπηρεσιών, που έχουν βαθμολογία άνω των 
πενήντα ενός (51) βαθμών, καθώς και το σχετικό συνο¬ 
δευτικό υλικό τεκμηρίωσης. Μπορεί επίσης, να καλεί 
τις Ομάδες Αξιολόγησης των υποψηφίων υπηρεσιών να 
παρουσιάσουν και προφορικά τις αναφορές αξιολόγη¬ 
σης και να απαντήσουν σε ερωτήσεις των μελών της 
Επιτροπής. 

2. Έργο της Επιτροπής είναι η εξέταση της συμβατό¬ 
τητας της βαθμολογίας που έχει τεθεί από την ομά¬ 
δα αξιολόγησης κάθε υπηρεσίας, με το επίσημο υλικό 
τεκμηρίωσης που την συνοδεύει και την υποστηρίζει. 
Σε περίπτωση που διαπιστωθεί αναντιστοιχία μεταξύ 
βαθμολόγησης και τεκμηρίωσης, εξαιτίας της ανεπάρ¬ 
κειας του επίσημου υλικού που προσκομίζεται, μπορεί 
να απορριφθεί η υποψηφιότητα, λόγω ολικής ή μερι¬ 
κής έλλειψης ανταπόκρισης της αξιολόγησης προς τις 
πραγματικές συνθήκες. 

3. Από τις υπόλοιπες υποψηφιότητες, που παραμέ¬ 
νουν στην διαγωνιστική διαδικασία, αφού εκτιμηθεί η 
επάρκεια του υλικού τεκμηρίωσης και η αντιστοιχία 
της βαθμολογίας με την πραγματική τους κατάσταση, 
προκρίνονται ως νικήτριες αυτές που συγκεντρώνουν 
τον μεγαλύτερο βαθμό, στα συγκεκριμένα και αντίστοι¬ 
χα - ανά Κατηγορία Βραβείων - Κριτήρια αξιολόγησης 
του Κ.Π.Α. 

4. Με την ολοκλήρωση των διαδικασιών αξιολόγησης 
των υποψηφιοτήτων για τα Βραβεία, η Επιτροπή αποφα¬ 
σίζει για την ανάδειξη των νικητών ανά Κατηγορία Βρα¬ 
βείου και ανά κατηγορία δημοσίων υπηρεσιών (σύμφωνα 
με τις προβλέψεις των Αρθρων 1 και 2 της παρούσας 
Απόφασης). Σε κάθε κατηγορία ανακηρύσσονται τρεις 
νικητές (Ιο, 2ο και 3ο βραβείο). 

5. Οι Υπηρεσίες που βραβεύονται ενημερώνονται 
σχετικά, με έγγραφο του ΥΠ.ΕΣ.Δ.Δ.Α. Με όμοιο τρόπο, 
ενημερώνονται για τα αποτελέσματα της διαγωνιστικής 
διαδικασίας, όλοι οι φορείς του δημόσιου τομέα. Στα 
αποτελέσματα δίδεται ευρεία δημοσιότητα με κάθε 
διαθέσιμο μέσο. 

Αρθρο 7 

Απονομή βραβείων - Οικονομική ενίσχυση 
υπηρεσιών που διακρίνονται 

1. Τον Δεκέμβριο του έτους της διαγωνιστικής δια¬ 
δικασίας, σε ειδική τελετή που διοργανώνεται από το 
ΥΠ.ΕΣ.Δ.Δ.Α., απονέμονται στις διακριθείσες υπηρεσίες, 
σχετικά πιστοποιητικά βράβευσης, συνοδευόμενα από 
βραβείο, η μορφή του οποίου θα καθοριστεί με ευθύνη 
του ΥΠ.ΕΣ.Δ.Δ.Α., κατόπιν διενέργειας σχετικού εικαστι¬ 
κού διαγωνισμού. Οι δαπάνες διοργάνωσης της τελετής, 
καλύπτονται από πιστώσεις των Κ.Α.Ε. 0844 (Εκθέσεις, 
οργάνωση συνεδρίων και πολιτιστικών εκδηλώσεων) 
και 5255 (Κάθε είδους δαπάνες για την υλοποίηση του 
Προγράμματος «Πολιτεία») του ΥΠ.ΕΣ.Δ.Δ.Α./Γ.Γ.Δ.Δ. και 
Η.Δ. (Φορέας 07 - 150). 


2. Οι υπηρεσίες στις οποίες απονέμεται το Ιο, 2ο και 
3ο βραβείο κάθε Κατηγορίας, δικαιούνται οικονομικής 
ενίσχυσης ύψους 5.000, 4.000 και 3.000 ευρώ αντίστοιχα. 
Τα ποσά αυτά μεταφέρονται από τις πιστώσεις του προ¬ 
ϋπολογισμού του Υπουργείου Εσωτερικών Δημόσιας Δι¬ 
οίκησης και Αποκέντρωσης/Γ.Γ.Δ.Δ. και Η.Δ. (Φορέας 07 
-150) σε Κ.Α.Ε. του προϋπολογισμού κάθε βραβευθείσας 
υπηρεσίας, τον οποίο υποδεικνύει η ίδια. Η διαδικασία 
αυτή διεκπεραιώνεται εντός του επομένου έτους, από 
το έτος βράβευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαϊου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 
-♦- 

Αριθμ. ΔΙΕΚ/ΤΜ.Β/Φ.7/16/16103 (2) 

Ανασυγκρότηση Κεντρικής Επιτροπής Εξετάσεων 
(Κ.Ε.Ε.) του άρθρου 16 του ν. 1388/1983. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 16 του ν. 1388/1983 (ΦΕΚ 113 Α71983), 
«Ίδρυση Εθνικού Κέντρου Δημόσιας Διοίκησης», όπως 
ισχύει σήμερα. 

β) Του άρθρου 23 του ν. 1586/1986 (ΦΕΚ 37 Α71986) 
«Βαθμολογική διάρθρωση των θέσεων του Δημοσίου, 
νομικών προσώπων δημοσίου δικαίου και των οργανι¬ 
σμών τοπικής αυτοδιοίκησης και άλλες διατάξεις». 

γ) Της παρ. 2 του άρθρου 16 του ν. 3200/2003 (ΦΕΚ 
281 Α72003) «Τροποποιήσεις του ν. 1388/1983, «Ιδρυση 
Εθνικού Κέντρου Δημόσιας Διοίκησης», ίδρυση Εθνικής 
Σχολής Τοπικής Αυτοδιοίκησης και άλλες διατάξεις». 

2. Τις με αριθμ. πρωτ. αποφάσεις του Υπουργού Εσω¬ 
τερικών, Δημόσιας Διοίκησης και Αποκέντρωσης: 

α) ΔΙΕΚ/ΤΜ.Β/Φ.7.12289/1999 (ΦΕΚ 1290 Β71999) με 
θέμα: «Ανασυγκρότηση Κεντρικής Επιτροπής Εξετάσε¬ 
ων (Κ.Ε.Ε.) του άρθρου 16 του ν. 1388/1983». 

β) ΔΙΕΚ/ΤΜ.Β/Φ.7/5247/2002 (ΦΕΚ 352 Β72002) με 
θέμα: «Ανασυγκρότηση Κεντρικής Επιτροπής Εξετάσε¬ 
ων (Κ.Ε.Ε.)». 

γ) ΔΙΕΚ/ΤΜ.Β/Φ.7/4691/2003 (ΦΕΚ 321 Β72003) με θέμα: 
«Ανασυγκρότηση Κεντρικής Επιτροπής Εξετάσεων 
(Κ.Ε.Ε.)». 

δ) ΔΙΕΚ/ΤΜ.Β/Φ.7/5/2250/2005 (ΦΕΚ 443 Β72005) με 
θέμα: «Ανασυγκρότηση Κεντρικής Επιτροπής Εξετάσεων 
(Κ.Ε.Ε.)». 

ε) ΔΙΕΚ/ΤΜ.Β/Φ.8/25/0ικ.15004/2006 (ΦΕΚ 873 Β72006) 
με θέμα: «Τροποποίηση εξεταζόμενων μαθημάτων και 
διαδικασίας εξέτασης του προκαταρκτικού και τελικού 
σταδίου των εισαγωγικών διαγωνισμών της Εθνικής 
Σχολής Δημόσιας Διοίκησης (Ε.Σ.Δ.Δ.) και της Εθνικής 
Σχολής Τοπικής Αυτοδιοίκησης (Ε.Σ.Τ.Α.)». 

3. Την υπ’ αριθμ. 3069 απόφαση του Διοικητικού Συμ¬ 
βουλίου (Δ.Σ.) του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.) με θέμα: «Ανασυγκρότηση 
Κεντρικής Επιτροπής Εξετάσεων (Κ.Ε.Ε.) του άρθρου 16 

του ν. 1388/1983», (πρακτικό της υπ’ αριθμ. 12/11.7.2006 
συνεδρίασης). 

4. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη για το έτος 
2006 σε βάρος του προϋπολογισμού του Ε.Κ.Δ.Δ.Α., απο¬ 
φασίζουμε: 

Τροποποιούμε, τις με αριθμ. πρωτ.: α) ΔΙΕΚ/ΤΜ.Β/ 
Φ.7.12289/1999 (ΦΕΚ 1290 Β/1999), β) ΔΙΕΚ/ΤΜ.Β/ 
Φ .7/5247/2002 (ΦΕΚ 352 Β’/2002), γ) ΔΙΕΚ/ΤΜ.Β/ 
Φ.7/4691/2003 (ΦΕΚ 321 Β’/2003) και δ) ΔΙΕΚ/ΤΜ.Β/ 
Φ.7/5/2250/2005 (ΦΕΚ 443 Β’/2005) αποφάσεις του 
Υπουργού Εσωτερικών, Δημόσιας Διοίκησης και Απο¬ 
κέντρωσης και ανασυγκροτούμε την Κεντρική Επιτροπή 
Εξετάσεων (Κ.Ε.Ε.) του άρθρου 16 του ν. 1388/1983 για τη 
διενέργεια των εισαγωγικών διαγωνισμών της Εθνικής 
Σχολής Δημόσιας Διοίκησης (Ε.Σ.Δ.Δ.) και της Εθνικής 
Σχολής Τοπικής Αυτοδιοίκησης (Ε.Σ.Τ.Α.), αποτελούμενη 
ως ακολούθως: 

1. Έναν αντιπρόεδρο του Νομικού Συμβουλίου του 
Κράτους ως Πρόεδρο, δύο συμβούλους του Νομικού 
Συμβουλίου του Κράτους, τον Πρόεδρο του Ε.Κ.Δ.Δ.Α., 
το Γ ενικό Γ ραμματέα του Ε.Κ.Δ.Δ.Α., το Διευθυντή της 
Ε.Σ.Δ.Δ., το Διευθυντή της Ε.Σ.Τ.Α., το Διευθυντή του 
ΙΝ.ΕΠ., έναν εκπρόσωπο της Κεντρικής Ένωσης Δήμων 
και Κοινοτήτων Ελλάδας (Κ.Ε.Δ.Κ.Ε.), έναν εκπρόσωπο 
της Ανώτατης Διοίκησης Ενώσεων Δημοσίων Υπαλ¬ 
λήλων (Α.Δ.Ε.Δ.Υ.), έναν εκπρόσωπο από κάθε κόμμα 
της Βουλής που κατήλθε αυτοτελώς στις εκλογές και 
εξέλεξε έστω και ένα βουλευτή, έναν εκπρόσωπο του 
Υπουργού Εσωτερικών, Δημόσιας Διοίκησης και Απο¬ 
κέντρωσης, τον Προϊστάμενο της Διεύθυνσης Εκπαί¬ 
δευσης της Γ ενικής Γ ραμματείας Δημόσιας Διοίκησης 
και Ηλεκτρονικής Διακυβέρνησης του Υπουργείου Εσω¬ 
τερικών, Δημόσιας Διοίκησης και Αποκέντρωσης, και 
δέκα τέσσερις (14) ειδικούς επιστήμονες κύρους στα 
γνωστικά πεδία της Οργάνωσης και Λειτουργίας του 
Κράτους, της Πολιτικής Επιστήμης, των Ευρωπαϊκών 
Θεσμών, της Πολιτικής Οικονομίας και της Δημόσιας 
Οικονομικής, της Οικονομίας του Χώρου και της Περιφε¬ 
ρειακής Πολιτικής, των Διεθνών Οικονομικών Σχέσεων, 
της Δημόσιας Διοίκησης, της Οργάνωσης - Διοίκησης 
και Λήψης Αποφάσεων, της Επικοινωνίας και Μ.Μ.Ε., της 
Πληροφορικής, της Περιγραφικής Στατιστικής, του Πε¬ 
ριβάλλοντος και της Ποιότητας Ζωής, της Κοινωνικής 
Διοίκησης και των Ξένων Γλωσσών, καθώς και τρεις 
ειδικούς εισηγητές επί θεμάτων διαδικασίας από τους 
οποίους ο ένας μόνιμος υπάλληλος κατηγορίας ΠΕ ή ΤΕ 
του εποπτεύοντος του Ε.Κ.Δ.Δ.Α. Υπουργείου με προτε¬ 
ραιότητα υπάλληλο της Διεύθυνσης Εκπαίδευσης και 
οι άλλοι δύο μόνιμοι υπάλληλοι κατηγορίας ΠΕ Διοικη¬ 
τικού Οικονομικού ή Υπεύθυνοι Σπουδών και Έρευνας 
του Ε.Κ.Δ.Δ.Α., ως μέλη. 

2. Στη Γραμματεία της Κ.Ε.Ε. ορίζονται δύο μόνιμοι 
υπάλληλοι του Ε.Κ.Δ.Δ.Α. 

3. Οι εκπρόσωποι των κομμάτων του Κοινοβουλίου, 
της Α.Δ.Ε.Δ.Υ. και της Κ.Ε.Δ.Κ.Ε. και οι αναπληρωτές 
τους ορίζονται με απόφαση των αρμόδιων οργάνων 
τους ύστερα από ερώτημα του Υπουργού Εσωτερικών, 
Δημόσιας Διοίκησης και Αποκέντρωσης. 

Οι ειδικοί επιστήμονες, οι γραμματείς της Κ.Ε.Ε., 
οι αναπληρωτές αυτών καθώς και οι υπάλληλοι του 
Ε.Κ.Δ.Δ.Α. που συμμετέχουν στην Κ.Ε.Ε. ως ειδικοί ειση¬ 
γητές επί θεμάτων διαδικασίας ορίζονται με απόφαση 


του Υπουργού Εσωτερικών, Δημόσιας Διοίκησης και 
Αποκέντρωσης, ύστερα από γνωμοδότηση του Δ.Σ. του 
Ε.Κ.Δ.Δ.Α.. Ο υπάλληλος του ΥΠ.ΕΣ.Δ.Δ.Α. που συμμετέχει 
στην Κ.Ε.Ε. ως ειδικός εισηγητής επί θεμάτων διαδικα¬ 
σίας ορίζεται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης. 

Τα μέλη που μετέχουν στην Κ.Ε.Ε. λόγω της ιδιότητάς 
τους σε περίπτωσης απουσίας ή κωλύματος αναπληρώ¬ 
νονται από τους νόμιμους αναπληρωτές τους. 

Η παράλειψη ή η άρνηση ορισμού εκπροσώπων των 
κομμάτων, της Κ.Ε.Δ.Κ.Ε. ή της Α.Δ.Ε.Δ.Υ. δεν ασκεί επιρ¬ 
ροή στη νομιμότητα της σύνθεσης της Επιτροπής και 
στο κύρος της αποφάσεών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. Α/Οικ.15174/333/Φ.ΔΕΘ 2006 (3) 

Συγκρότηση Ειδικής Συντονιστικής - Οργανωτικής Επι¬ 
τροπής για τον Σχεδίασμά, Οργάνωση και Συντο¬ 
νισμό της παρουσίασης των Δράσεων του ΕΠΑΝ 
αρμοδιότητας της Γενικής Γραμματείας Βιομηχα¬ 
νίας, στους χώρους της Έκθεσης Θεσσαλονίκης, η 
οποία θα πραγματοποιηθεί από 8 έως 17 Σεπτεμ¬ 
βρίου 2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του π.δ. 63/2005 (ΦΕΚ Α'/98) «Κωδικοποίηση της 
νομοθεσίας για την Κυβέρνηση και τα Κυβερνητικά 
Όργανα». 

β. Του π.δ. 229/1986 (ΦΕΚ 96/Α) «Σύσταση και Οργά¬ 
νωση της Γενικής Γραμματείας Βιομηχανίας» όπως 
τροποποιήθηκε με το π.δ. 396/1989 (ΦΕΚ 172Α) «Οργα¬ 
νισμός της Γενικής Γραμματείας Βιομηχανίας» και το 
π.δ. 189/1995 (ΦΕΚ 99/Α) «Συμπλήρωση και τροποποίηση 
διατάξεων» του π.δ. 396/1989. 

γ. Του άρθρου 28 παρ. α' του ν.2081/1992 (ΦΕΚ 154/Α) 
όπως αντικαταστάθηκε από το άρθρο 2 του ν.2438/1996 
(ΦΕΚ 211/Α). 

δ. Του ν. 2362/1995 (ΦΕΚ 247/Α/27.11.1995) «Περί Δημο¬ 
σίου Λογιστικού». 

ε. Του άρθρου 7 παρ. 4 του ν.2244/1994 (ΦΕΚ 168/Α) 
«Ρύθμιση θεμάτων ηλεκτροπαραγωγής από ανανεώσι¬ 
μες πηγές ενέργειας και από συμβατικά καύσιμα και 
άλλες διατάξεις» όπως αντικαταστάθηκε με το άρθρο 
17 παρ. 2 του ν. 2308/1995 (ΦΕΚ 114 Α). 

στ. Του ν.2860/2000 (ΦΕΚ Α 251) «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις». 

ζ. Του π.δ. 4/2002 (ΦΕΚ 3Α) «Εκτέλεση ενεργειών τε¬ 
χνικής βοήθειας στήριξής και διαχείριση αντίστοιχων 
πόρων». 

2. Την υπ’ αριθμ. Δ13/Φ5.27/18038/8.12.2000 Κοινή 
Υπουργική Απόφαση «Σύσταση Ειδικής Γ ραμματείας για 
την Ανταγωνιστικότητα και σύσταση Ειδικής Υπηρεσίας 
Διαχείρισης Επιχειρησιακού Προγράμματος «Ανταγωνι¬ 
στικότητα». 

3. Του π.δ. 27/1.2.96 (ΦΕΚ 19 Α) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

4. Το π.δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

5. Το π.δ. 121 «Διορισμός Υπουργών και Υφυπουργών» 
(ΦΕΚ 84/Α/10.3.2004). 

6. Το π.δ. 33/2006 (ΦΕΚ 35 Α) «Διορισμός μελών της 
Κυβέρνησης και Υφυπουργών». 

7. Την απόφαση 115/Α/Φ19/404 0/24.2.2006 (ΦΕΚ 249 Β) 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αναστάσιο Νεράντζη και Ιωάννη Παπαθανασίου. 

8. Το άρθρο 40 του ν.849/1978 (ΦΕΚ 232/Α/78), όπως 
τροποποιήθηκε με το άρθρο 8 του ν.2129/1993 (ΦΕΚ 
57/Α/1993). 

9. Την υπ’ αριθμ. Ο (2001)550/14.3.2001 απόφαση της 
Επιτροπής της Ευρωπαϊκής Ένωσης για την έγκριση του 
Επιχειρησιακού Προγράμματος «Ανταγωνιστικότητα» και 
ειδικότερα τις διατάξεις εφαρμογής Κεφ. 4. 

10. Τον οδηγό διαδικασιών και επιλέξιμων ενεργειών 
Τεχνικής Βοήθειας- Στήριξης Κοινοτικού Πλαισίου Στή¬ 
ριξης 2000- 2006. 

11. Την υπ’ αριθμ. 1466/ΕΥΣ105/17.1.2002 απόφαση του 
Υφυπουργού Οικονομίας και Οικονομικών περί καθορι¬ 
σμού των στοιχείων που περιλαμβάνονται στο ετήσιο 
πρόγραμμα ενεργειών Τεχνικής Βοήθειας - Στήριξης, τη 
Διαδικασία υποβολής και έγκρισης του καθώς και κάθε 
αναγκαία λεπτομέρεια σύμφωνα με το άρθρο 12 παρ. 
3 του ν.2860/2000. 

12. Την υπ’ αριθμ. Α/οικ. 7304/195/Φ 9. ΕΠΑΝ/15.4.2003 
απόφαση του Υφυπουργού Ανάπτυξης για ανάθεση της 
εκτέλεσης και παρακολούθησης των ενεργειών των 
μέτρων 9.1 Τεχνική Βοήθεια (ΕΤΠΑ) και 9.2 Τεχνική Βο¬ 
ήθεια (ΕΚΤ) του ΕΠΑΝ καθώς και της Εθνικής Τεχνικής 
Βοήθειας στο Αυτοτελές Γραφείο Διαχείρισης Κοινο¬ 
τικών Προγραμμάτων. 

13. Την με υπ’ αριθμ. 3260/ΕΥΔ- ΕΠΑΝ/6.7.2002 από¬ 
φαση του Υφυπουργού Ανάπτυξης για την μεταβίβαση 
αρμοδιότητας ανάθεσης και εκτέλεσης ενεργειών Τεχνι¬ 
κής Βοήθειας χρηματοδοτούμενων από αμιγώς εθνικούς 
πόρους - Υποπρόγραμμα Β', στη Γενική Γραμματεία 
Βιομηχανίας. 

14. Την υπ’ αριθμ. 19991/109/φ1/21.11.2002 Απόφαση 
του Υφυπουργού Ανάπτυξης «Ανάθεση της υλοποίη¬ 
σης ενεργειών του ετήσιου προγράμματος Τεχνικής 
Βοήθειας-Στήριξης χρηματοδοτούμενων (Μέτρο 9.1 του 
ΕΠΑΝ) και χρηματοδοτούμενων από αμιγώς Εθνικούς 
πόρους, στις Διευθύνσεις της Γενικής Γραμματείας Βι¬ 
ομηχανίας. 

15. Την υπ’ αριθμ. 16353/ΕΥΣΣΑΑΠ1263/3.4.2006 από¬ 
φαση του Υφυπουργού Οικονομίας και Οικονομικών με 
την οποία εγκρίνεται το ετήσιο πρόγραμμα Τεχνικής 
Βοήθειας της Ειδικής Υπηρεσίας Διαχείρισης του Ε.Π.« 
Ανταγωνιστικότητα», για το έτος 2006 

16. Τις Διατάξεις του ν. 3325/11.3.2005 (ΦΕΚ 68 Α'). 

17. Την επείγουσα ανάγκη προβολής και προώθησης 
των ενεργών Δράσεων του ΕΠΑΝ αρμοδιότητας της 
Γ ενικής Γ ραμματείας Βιομηχανίας, εν όψη της λήξης του 
χρόνου υλοποίησης του Γ ΚΠΣ, στους χώρους πρόσβα¬ 
σης των δυνητικών ωφελούμενων από το Επιχειρησιακό 
Πρόγραμμα ΑΝΤΑΓΩΝΙΣΤΙΚΟΤΗΤΑ και ειδικά του σχε- 


διασμού, οργάνωσης και συντονισμού της παρουσίαση 
των άνω δράσεων και της παροχής συμβουλών στους 
χώρους της Έκθεσης Θεσσαλονίκης 2006, αποφασί¬ 
ζουμε: 

Α) Συγκροτούμε Ειδική Συντονιστική - Οργανωτική 
Επιτροπή για τον Σχεδίασμά, Οργάνωση και Συντονι¬ 
σμό της παρουσίασης των Δράσεων του ΕΠΑΝ, στους 
χώρους της Έκθεσης Θεσσαλονίκης, για το έτος 2006, 
αποτελούμενη από τους: 

- Κων/νο Βλαχούλη, Γ ενικό Δ/ντή Στήριξης της Βιομη¬ 
χανίας, ως Πρόεδρο 

- Δέσποινα Αναγνώστου, Δ/ντρια Πληροφορικής Δ/ 
νσης, ως μέλος 

- Παναγούλα Πασχάλη, Τμηματάρχη 3ης Κλαδικής 
Δ/νσης Βιομηχανικής Πολιτικής, ως μέλος 

- Δημήτριο Γ κλεγκλάκο, Γ ραφείο Γ ενικού Γ ραμματέα 
Βιομηχανίας, ως μέλος 

- Ευαγγελία Σολωμού, Σύμβουλο του Γενικού Γραμ¬ 
ματέα Βιομηχανίας, ως μέλος 

Γραμματειακή υποστήριξη θα παρέχει η υπάλληλος 
της Γενικής Γραμματείας Βιομηχανίας Δέσποινα Σκα- 
θαρούδη. 

Β)Έργο της Επιτροπής ορίζεται: 

1. Ο Σχεδιασμός των μεθόδων και ενεργειών προ¬ 
σέγγισης των ενδιαφερομένων και της ορθής, πλήρους 
και σαφούς ενημέρωσης τους περί των δράσεων του 
ΕΠΑΝ. 

2. Η μελέτη της Οργάνωσης των χώρων της έκθεσης 
ΔΕΘ 2006, και λοιπών εκθέσεων όπου ορισθεί να συμ- 
μετάσχει η Γ ενική Γ ραμματεία Βιομηχανίας, (υλικοτε- 
χνική υποδομή, στελέχωση των χώρων από ειδικευμένο 
προσωπικό της ΓΓΒ, επιλογή εικαστικών, προτάσεις περί 
του δημιουργικού του έντυπου υλικού που θα διανε¬ 
μηθεί, οργάνωση ημερίδων πληροφόρησης περί των 
Δράσεων του Επιχειρησιακού μας Προγράμματος εντός 
του πλαισίου της έκθεσης κλπ.), σε συνεργασία με την 
ΕΥΔ/ΕΠΑΝ. 

3. Ο χρονοπρογραμματισμός των ενεργειών και η επο- 
πτεία της προετοιμασίας του έργου αλλά και η υπο¬ 
στήριξη και η παροχή οδηγιών περί της προβολής των 
Δράσεων μας κατά την διάρκεια της εκθέσεως. 

4. Η σύνταξη, σε συνεργασία με τις αρμόδιες Δ/νσεις 
και τον Σύμβουλο Δημοσιότητας, των απαιτουμένων 
εντύπων, φυλλαδίων κ.λπ. 

Γ) Η Επιτροπή θα συνεδριάζει εκτός του ωραρίου ερ¬ 
γασίας του Δημοσίου Τομέα, σύμφωνα με τις ανάγκες 
υλοποίησης του έργου της, και μετά από πρόσκληση του 
Προέδρου της και θα τηρεί πρακτικά ανά συνεδρίαση. 

Δ) Παραδοτέα της Επιτροπής είναι τα τηρούμενα πρα¬ 
κτικά και τυχόν λοιπά στοιχεία, έντυπα κ.λπ. σύμφωνα 
με τις γνωμοδοτήσεις και αποφάσεις της. 

Ε) Στα μέλη της Επιτροπής θα καταβληθεί αποζη¬ 
μίωση η οποία θα βαρύνει τις δαπάνες της Εθνικής 
Τεχνικής Βοήθειας, σύμφωνα με τον ν. 3325/11.3.2005 
(ΦΕΚ 68/Α/05) και την απόφαση 2/65791/0022/25.9.2000 
των Υπουργών Εθνικής Οικονομίας - Οικονομικών (ΦΕΚ 
1232/9.10.2000) και ορίζεται ως ακολούθως: 

- Πρόεδρος και μέλη 117,39 ευρώ ανά συνεδρίαση 

- Γραμματέας 73,37 ευρώ ανά συνεδρίαση 

ΣΤ) Διάρκεια του έργου της Επιτροπής ορίζεται το 
χρονικό Διάστημα από εκδόσεως της παρούσης μέχρι 
18.9.2006. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. Δ5/ΗΛ/Β/Φ5.179/14921 (4) 

Τροποποίηση-συμπλήρωση του άρθρου 9 της απόφα¬ 
σης Α.Π.Δ5/ΗΛ/Β/Φ5.179/17788/23.9.2005 σχετικά με 
την Κατανομή, Διάθεση και καταβολή του Τέλους 
Ανάπτυξης Βιομηχανικών περιοχών παραγωγής Ηλε¬ 
κτρικού Ρεύματος από Λιγνιτικούς Σταθμούς. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Τις διατάξεις του άρθρου 90 του κώδικα νομοθεσίας 
για την Κυβέρνηση και κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

2. Του π.δ.381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ. Α' 168) 
όπως ισχύει. 

3. Του π.δ.121/2004 «Περί διορισμού Υπουργών και Υφυ¬ 
πουργών» (ΦΕΚ. Α' 84). 

4. Το άρθρο 20 του νόμου 2446/1996 «Περί επιβολής 
τέλους Ανάπτυξης Βιομηχανικών Περιοχών Παραγωγής 
Ηλεκτρικού Ρεύματος από Λιγνιτικούς Σταθμούς» (ΦΕΚ. 
Α' 276). 

5. Την υπ’ αριθμ. Α.Π.Δ5/ΗΛΒ/Φ5.179/17788/23.9.2005 
απόφαση σχετικά με την Κατανομή, Διάθεση και κα¬ 
ταβολή του Τέλους Ανάπτυξης Βιομηχανικών περιο¬ 
χών παραγωγής Ηλεκτρικού Ρεύματος από Λιγνιτικούς 
Σταθμούς. 

6. Την ανάγκη αξιοποίησης του προαναφερόμενου 
τέλος στο πλαίσιο ολοκληρωμένης προσπάθειας ανά¬ 
πτυξης των Οργανισμού Τοπικής Αυτοδιοίκησης πρώτου 
βαθμού (Ο.Τ.Α.) που χρηματοδοτούνται ως δικαιούχοι. 

7. Την ανάγκη τροποποίησης-συμπλήρωσης του άρ¬ 
θρου 9 της απόφασης αυτής ώστε να μπορεί ο Γενι¬ 
κός Γραμματέας Περιφέρειας κατά την κρίση του να 
διατηρήσει έργα στο 2° Ε.Α.Π. για τα οποία υπάρχουν 
νομικές δεσμεύσεις και τα οποία θεωρούνται έργα ανα¬ 
πτυξιακού χαρακτήρα. 

8. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1 

Τροποποιούμε-συμπληρώνουμε το άρθρο 9 της από¬ 
φασης 

Α.Π.Δ5/ΗΛ/Β/Φ5.179/17788/29.9.2005 ως εξής: 

Στο άρθρο 9 της Απόφασης αυτής προστίθεται: 

Κατά την κρίση του,ο Γ ενικός Γ ραμματέας Περιφέρει¬ 
ας, μπορεί να διατηρήσει στο 2° Ε.Α.Π. έργα για τα οποία 
υπάρχουν νομικές δεσμεύσεις και τα οποία θεωρούνται 
έργα αναπτυξιακού χαρακτήρα, υπό την προϋπόθεση ότι 
οι εγκρίσεις των έργων αυτών είχαν προηγηθεί της έν 
λόγω Απόφασης. 

Άρθρο 2 

1. Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. ΔΜΕΟ/ε/ο/1077 (5) 

Έγκριση διενέργειας ανοικτού διαγωνισμού για το έργο 
«Δημιουργία Βάσης Δεδομένων Οδικού Δικτύου». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 90 του κώδικα νομοθεσίας 
για την Κυβέρνηση και κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

2. Τ ις οργανικές διατάξεις της Γ εν. Γ ραμματείας Δη¬ 
μοσίων Έργων του ΥΠΕΧΩΔΕ (π.δ.69.1988 ΦΕΚ 28/Α) 
όπως έχουν τροποποιηθεί, συμπληρωθεί και ισχύουν 
μέχρι σήμερα. 

3. Την υπ’ αριθμ. 4881/9.5.2004 απόφαση του Πρω¬ 
θυπουργού και Υπουργού ΠΕΧΩΔΕ «Περί ανάθεσης 
αρμοδιοτήτων στους Υφυπουργούς ΠΕΧΩΔΕ (ΦΕΚ 754 
Β'/19.5.2004) και την τροποποιητική απόφαση Δ17α/08/ 
Φ.2.221/8.6.2005». 

4. Τις διατάξεις του άρθου 2 (παρ. 12) του ν. 2286/1995 
«Προμήθειες του Δημοσίου Τομέα και Ρυθμίσεις Συνα¬ 
φών Θεμάτων» (ΦΕΚ 247/Α/1995). 

5. Τις διατάξεις του άρθρου 83 (παρ. 1 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/1995). 

6. Την υπ’ αριθμ. ΠΟΑ 1056/05 με αρ. πρωτ. 10328 
01/208/0015/31.3.2005 Υπ. Οικονομικών και την 13984/ 
ΕΥΣ/2810/21.1.2005 «Περί εφαρμογής νέων συντελεστών 
ΦΠΑ». 

7. Τις διατάξεις του άρθρου 24 του ν. 2198/1994 «Περί 
παρακράτησης φόρου εισοδήματος» (ΦΕΚ 43/Α/1994). 

8. Τις διατάξεις του π.δ. 394/1996 «Κανονισμός Προ¬ 
μηθειών Δημοσίου» (ΦΕΚ 266/Α/1996). 

9. Την υπ’ αριθμ. ΚΥΑ Π1/2830/7.8.2001 (ΦΕΚ 1093/ 
Β/21.8.2001) «Εξαίρεση από την ένταξη στο ΕΠΠ προ¬ 
μήθειας ειδών πληροφορικής που εντάσσονται στο ΕΠ 
Κοινωνία της Πληροφορίας». 

10. Την Οδηγία 2004/18/31.3.2004 του Ευρωπαϊκού Κοι- 
νοβουλείου και του Συμβουλίου της 31ης Μαρτίου 2004, 
«περί συντονισμού των διαδικασιών σύναψης δημοσίων 
συμβάσεων έργων, προμηθειών και υπηρεσιών». 

11. Την υπ’αριθμ. 151.611/23.5.2003 απόφαση Ένταξης 
της Πράξης με τίτλο «Δημιουργία Ψηφιακών Γεωγραφι- 
κών Δεδομένων, Δημιουργία Μεταδεδομένων, Ανάπτυξη 
Λογισμικού Διαχείρισης, Υλοποίηση Δικτυακού Κόμβου 
για την παροχή Υπηρεσιών και την Εξυπηρέτηση του 
Πολίτη μέσω Διαδικτύου και Ηλεκτρονικών Μέσων» στο 
μέτρο 4.1 του Ε.Π «Κοινωνία της Πληροφορικής» όπως 
αυτή τροποποιήθηκε με την υπ’αριθμ. 153220/ΚτΠ 6978- 
Β/29.11.2005 Απόφαση Τροποποίησης. 

12. Τις πιστώσεις του έργου 2003ΣΕ07530060 των Δη¬ 
μοσίων Επενδύσεων, αποφασίζουμε: 

Εγκρίνουμε την διενέργεια ανοικτού διαγωνισμού με 
κριτήριο κατακύρωσης την συμφερότερη προσφορά, για 

την επιλογή Αναδόχου του έργου «Δημιουργία Βάσης 
Δεδομένων Οδικού Δικτύου». 

Αναθέτουσα Αρχή ορίζεται η Δ/νση Μελετών Έργων 
Οδοποιίας της Γεν. Γραμ. Δ.Ε. λόγω της συνάφειας του 
αντικειμένου του έργου με τις αρμοδιότητες της εν 
λόγω Δ/νσης, η οποία εξουσιοδοτείται να υπογράψει 
την διακήρυξη και τα διαδικαστικά έγγραφα του δια¬ 
γωνισμού. 

Η προϋπολογιζόμενη δαπάνη συμπεριλαμβανομέ¬ 
νου του ΦΠΑ είναι τριακόσιες πενήντα χιλιάδες ευρώ 
(350.000,00) και βαρύνει τις πιστώσεις των Δημοσίων 
Επενδύσεων του εναρ. έργου 2003ΣΕ07530060. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 18083 (6) 

Καθορισμός των όρων αμοιβής και εργασίας του Τε¬ 
χνικού Προσωπικού (Ηλεκτρονικοί, Ηχολήπτες), που 
απασχολείται στους Ραδιοφωνικούς Σταθμούς ελεύ¬ 
θερης λήψης όλης της χώρας, πλην Αθηνών. 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) του εδαφίου δ’ της παρ. 16 του άρθρου 6 του 
ν.2328/1995 (ΦΕΚ Α' 159), όπως ισχύει και μετά την τρο¬ 
ποποίηση του με το ν.3414/2005 (ΦΕΚ Α' 279). 

β) του π.δ. 181/1994 (ΦΕΚ Α' 116) «Συγκρότηση της Γ ενι¬ 
κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του». 

γ) του π.δ. 258/1993 «Περί Οργανισμού της Γενικής 
Γραμματείας Τύπου και Πληροφοριών του Υπουργείου 
Προεδρίας της Κυβέρνησης» όπως τροποποιήθηκε με 
το π.δ. 171/1994 (ΦΕΚ Α' 108). 

δ) του π.δ. 82/1998 (ΦΕΚ Α' 74) «Τροποποίηση π.δ. υπ’ 
αριθμ. 137/1996 Σύσταση Γενικής Γραμματείας Ενημέ¬ 
ρωσης στο Υπουργείο Τύπου και ΜΜΕ και καθορισμός 
των αρμοδιοτήτων της» (ΦΕΚ Α' 107). 


ε) του άρθρου 2 του ν. 3242/2004 «Ρυθμίσεις για την 
οργάνωση και λειτουργία της κυβέρνησης, τη διοικητική 
διαδικασία και τους Ο.Τ.Α.» (ΦΕΚ Α' 102). 

στ) της απόφασης με αριθμ. Υ93/26.5.2004 «Καθορι¬ 
σμός αρμοδιοτήτων του Υπουργού Επικράτειας» (ΦΕΚ 
Β' 789). 

ζ) των άρθρων 54 και 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

η) της υπ’ αριθμ. 80030/19.4.2006 Κοινής Απόφασης 
του Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας 
(ΦΕΚ 501/Β/19.4.2006). 

2. Το γεγονός ότι δεν έχουν υπογράφει συλλογικές 
συμβάσεις εργασίας για το τεχνικό προσωπικό (ηλε¬ 
κτρονικούς, ηχολήπτες), που απασχολείται σε ραδιο¬ 
φωνικούς σταθμούς ελεύθερης λήψης όλης της χώρας, 
πλην Αθηνών. 

3. Την από 8.3.2006 αίτηση της Ένωσης Τεχνικών Ελ¬ 
ληνικής Ραδιοφωνίας προς τον Υπουργό Επικράτειας. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Ως «άλλες επιχειρήσεις με συναφές αντικείμενο» για 
την εφαρμογή των διατάξεων του εδαφίου δ’ της παρ. 16 
του άρθρου 6 του ν. 2328/1995, όπως ισχύει, όσον αφορά 
στο τεχνικό προσωπικό των Ραδιοφωνικών Σταθμών 
όλης της χώρας, ορίζονται οι επιχειρήσεις μέλη της 
Ένωσης Ιδιοκτητών Ιδιωτικών Ραδιοφωνικών Σταθμών 
Αθηνών (Ε.Ι.Ι.Ρ.Α.). 

Η ισχύς της παρούσας άρχεται από της δημοσιεύσεως 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΕΠΙΚΡΑΤΕΙΑΣ 

ΓΕΡΑΣΙΜΟΣ ΓΙΑΚΟΥΜΑΤΟΣ ΘΕΟΔΩΡΟΣ ΡΟΥΣΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 6υτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηΙβΓΠβΙ: ΙιΙΙρ://νννννν.β1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τευχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·αΓ - ε-ιπείΙ: Μνσί)Γτΐ35ΐ£τ@£(·(ΐτ 

















